Nege jaar later kom sy bottelbriefie terug – al die pad uit FrankrykDie brief wat Max Vredenburgh uit Frankryk ontvang het (Foto: Max Vredenburgh/Twitter) ŉ Man van Massachusetts het ŉ groot verrassing gekry toe iemand in Frankryk ŉ brief opgespoor het wat hy byna ŉ dekade gelede in die see gegooi het. Max Vredenburgh was maar 10 jaar oud toe hy die briefie geskryf en in ŉ leë wynbottel geplaas het. Hy het op 21 Augustus 2010 die bottel in die oseaan by Long Beach gegooi, het hy aan WBZ-TV gesê. Dit was ŉ kort briefie waarin hy verduidelik het waarvan hy hou – soos sy gunstelingkleur en wat hy graag eet, tipies van ŉ 10-jarige. “Ek is 10 jaar oud. Ek hou van appels, ek hou van die strand,” lui die briefie. “My gunstelingkleur is blou. Ek hou van diere. Ek hou van motors en ek hou van die ruimte. Skryf asseblief terug.” Vredenburgh het waarskynlik nie gedink hy sou ooit ŉ antwoord kry nie. Miskien het die bottel stukkend geslaan teen die rotse of iewers op ŉ verlate strand uitgespoel. Hy het egter verlede maand ŉ groot verrassing gekry toe hy ŉ brief teruggekry het – van ŉ vreemdelik in Europa. ŉ Man genaamd G. Dubois het gesê hy het Vredenburgh se bottel en brief aan die kus van Frankryk gevind – duisende kilometer van waar dit oorspronklik in die oseaan gegooi is. “Toe ek aanvanklik sy brief lees, het my hart byna gaan staan en my maag het gedraai,” het Vredenburgh aan WBZ-TV gesê. “My 10-jarige wens het waar geword! Dis mal!” Vreddenburgh het sy opgewondenheid aanvanklik op Twitter gedeel waar dit ŉ baie gewilde inskrywing was. Volgens die nuusstasie het Vredenburgh en Dubois mekaar intussen op Instagram gekontak. On August 21, 2010 I threw a message in a bottle into the ocean from a beach in Rockport, MA. On October 10, 2019 that letter was found on the beach in France. I am mind blown. 9 years. pic.twitter.com/Af2tEwoQtq — māx (@VredenburghMax) November 8, 2019